[image: Prokuratura]ПРОКУРАТУРА  НА  РЕПУБЛИКА БЪЛГАРИЯ
РАЙОННА ПРОКУРАТУРА – РУСЕ

ОБЯВЯВА КОНКУРС за заемане на 1 (една) щатна бройка за длъжността „СЪДЕБЕН ДЕЛОВОДИТЕЛ“ в СЪДЕБНИЯ РАЙОН НА РАЙОННА ПРОКУРАТУРА – РУСЕ, при условията на чл. 67, ал. 1, т. 1 от КТ. Конкурсът да се проведе с кандидати, които отговарят на следните условия:
Основни изисквания: Кандидатът да е лице, което:
· има българско гражданство, гражданин е на друга държава – членка на ЕС, на друга държава – страна по Споразумението за Европейското икономическо пространство, или на Конфедерация Швейцария;
· е навършило пълнолетие;
· не е поставено под запрещение;
· има минимална степен на завършено образование – средно;
· не е осъждано на лишаване от свобода за умишлено престъпление от общ характер;
· притежава необходимите професионални и нравствени качества;
· да отговаря напълно на изискванията за несъвместимост по чл. 340а, ал. 2 от ЗСВ;
· не е лишено по съответен ред от правото да заема определена длъжност.
Специфични изисквания: 
· компютърна грамотност – MS Office (Word, Excel, Outlook), Internet;
· работа със стандартно офис-оборудване;
· умение за работа с граждани;
· добра писмена и езикова култура;
· умение за работа в екип;
· комуникативност, организираност и експедитивност.
Описание на длъжността: Съдебният деловодител приема и регистрира входящата кореспонденция. Образува в преписки и дела разпределените входящи документи. Извършва вписвания в съответните деловодни книги и в Унифицираната информационна система (УИС) на Прокуратурата на Република България. Предава на прокурорите разпределения доклад. Следи служебно за изтичане на съответните процесуални срокове и уведомява за това прокурорите. Отговаря за подреждането и съхраняването на делата в деловодството. Предоставя справки по делата и преписките. Подготвя и изпраща до съответната инстанция преписките и делата, по които са постъпили жалби. Предава в архив приключените преписки и дела. 
Конкурсът ще се проведе на два етапа: 1) по документи; 2) събеседване. С допуснатите до втори етап кандидати ще се проведе събеседване относно личната мотивация за работа, познаване на нормативната уредба, уреждаща дейността на съдебните служители, готовност за поемане на допълнителни трудови ангажименти, способност за работа в екип и други качества, необходими за заемане на длъжността. При втория етап всеки един от кандидатите ще се оценява по шестобалната система. Крайната оценка от втория етап се формира като средноаритметична оценка от оценките на членовете на комисията, като се класират само тези кандидати, получили оценка най-малко „много добър 4,50“.
Кандидатите лично или чрез пълномощник следва да представят следните документи:
1) Писмено заявление; 2) Автобиография - тип СV; 3) Декларация по чл. 95, ал. 2, т. 1 от ПАПРБ вр. чл. 340а, ал. 1 от ЗСВ; 4) Копия от документи за придобита образователно – квалификационна степен – собственоръчно заверени; 5) Копия от документи, удостоверяващи трудов стаж и професионален опит (при наличие на такъв) – собственоръчно заверени; 6) Медицинско свидетелство за работа; 7) Други документи, свързани с изискванията за заемане на длъжността – по преценка на кандидата. Декларация по чл. 92, ал. 1 от ПАПРБ се подава от лицето, избрано в конкурсната процедура.
От кандидата не се изисква представянето на свидетелство за съдимост. Същото ще бъде получено служебно по електронен път от Министерство на правосъдието. При неиздаване на електронно свидетелство за съдимост от МП, от кандидатите ще бъде изискано да представят такова, издадено по общоустановения ред. 
[bookmark: _GoBack]Документите на кандидатите се приемат в Районна прокуратура – Русе, Съдебна палата, ет. 2, ст. 2, в 30-дневен срок от деня, следващ публикуването на обявата – до 12.08.2026 год., включително. Обявата е публикувана във вестник „Утро“ на 13.07.2026 год.
Длъжностната характеристика за конкурсната длъжност е на разположение за запознаване на всеки кандидат при подаване на документите.
Всички съобщения във връзка с конкурса се обявяват на информационното табло в Съдебната палата и на интернет страницата на Районна прокуратура – Русе: http://www.prb.bg/bg/rpruse/konkursi.

За допълнителна информация – тел. 082/881 382

